AaB udsendte onsdag periodemeddelelse for første kvartal af 2011. Koncernen forventer fortsat underskud.

Der er ikke de store overraskelser i AaBs periodemeddelelse for første kvartal af 2011. Det børsnoterede selskab forventer fortsat et minus for hele året på i alt 20 millioner kroner. Lykkedes det ikke AaB at overleve i Superligaen, vil dette få væsentlig betydning for det endelige økonomiske resultat for 2011. - Regnskabsåret er forbundet med væsentlig usikkerhed i forhold til det hidtil udmeldte resultat i niveauet minus 20 millioner kroner. De væsentligste påvirkninger vedrører AaB Fodbolds præstationer, der i særlig grad får direkte indvirkning på TV-penge, sponsorindtægter, transfer og ikke mindst Superliga-status, siger administrerende direktør i AaB, Poul Sørensen. Han fortæller yderligere, at underskuddet fra AaB ishockey ikke er så stort. AaB fodbold kan komme et skridt nærmere overlevelse eller nedrykning, når de fredag møder Silkeborg IF i Superligaens tredje sidste spillerunde.